**ВЪПРОСИ И ОТГОВОРИ**

**по процедура чрез подбор на проекти**

**BG14MFOP001-4.064 „Подкрепа за инфраструктура и услуги, свързани с малките рибарски стопанства и туризма, в полза на малки рибарски общности“ по мярка 7.1 „Подкрепа за инфраструктура и услуги, свързани с малките рибарски стопанства и туризма, в полза на малки рибарски общности” от Стратегия за водено от общностите местно развитие 2014-2020 г. на МИРГ Високи Западни Родопи: Батак - Девин – Доспат, финансирана по Програмата за морско дело и рибарство 2014 - 2020 г. (ПМДР), одобрени докладна записка № 93-4227/14.08.2020 г. от Ръководителя на Управляващия орган на ПМДР**

**Въпрос:**

Във връзка с процедура чрез подбор на проекти BG14MFOP001-4.064 „Подкрепа за инфраструктура и услуги, свързани с малките рибарски стопанства и туризма, в полза на малки рибарски общности“ **имаме следните въпроси:**

Набавянето на доста от документите зависи от съответните държавни и/или общински органи или институции.  Моля, да потвърдите поясненията в Условията за кандидатстване / стр. 37/ и дали нашето тълкуване е ВЯРНО , а именно:

При подаване на проектното предложение в ИСУН - в секция 12 "Прикачени електронно подписани документи" - трябва да подадем входящия номер на Искането , вкл. Заверено копие на самото искане  и след получаване на оригиналния документ същият да бъде приложен при ваше изискване.Т.е на Етап "Кандидатстване" липсата на оригиналния документ НЕ Е основание за отхвърляне на проектното предложение

Прилагаме извадка от Условията за кандидатстване

**ВАЖНО: Когато се изисква документ, който се издава от други държавни и/или общински органи или институции, кандидатът представя към датата на кандидатстване писмено доказателство, с което е заявено искането към държавен и/или общински орган или институция за издаване на документа, ведно с придружаващите го документи. Изискуемият документ следва да бъде представен от кандидата не по-късно от 10-дневния срок, определен от Оценителната комисия за отстраняване на установена липса на документи и/или друга нередовност. Оценителната комисия следва да изиска  липсващия документ не по-късно от 30 /тридесет/ календарни дни след датата на приключване на приема по настоящата процедура.**

С уважение,

Красимир Кочос

**Отговор:**

*Разписаният така текст бе част от пакета с документи за кандидатстване от обявения Първи прием на мярка 7.1 „Подкрепа за инфраструктура и услуги, свързани с малките рибарски стопанства и туризма, в полза на малки рибарски общности” от Стратегия за водено от общностите местно развитие 2014-2020 г. на МИРГ, с процедура № BG14MFOP001-4.012.*

*С отварянето на втори прием по мярка 7.1 „Подкрепа за инфраструктура и услуги, свързани с малките рибарски стопанства и туризма, в полза на малки рибарски общности“ с настоящата процедура BG14MFOP001-4.064 в Условията за кандидатстване е* ***записан следният текст:***

**„Всички задължителни документи описани по-горе, следва да се представят със съответните изисквания към тях за всички разходи обект на инвестицията по проектното предложение, независимо дали някой от разходите ще бъде финансиран изцяло със собствени средства.“**

**Въпрос:**

В секция 5 "Бюджет" при попълване на разходите за активи, услуги, информации и комуникация се изисква попълване и на Място на изпълнение на проекта. Имаме доставка на активи и услуги, които ще се извършват и на територията и на трите  общини . Ако ние не попълним  "Място на изпълнение на проекта" се показва грешка /Полето „Местонахождение (Място на изпълнение на проекта)” от секция „Бюджет” трябва да е попълнено/

Как да процедираме в случай - напр. имаме софтуер за управление на информационна система , която обслужва цялата територия на МИРГ и няма начин тя да се отнесе към една или друга територия...още повече да се раздели средно аритметично !

Единственият вариант е да попълним  "Място на изпълнение на проекта" с произволно избрана община - за цялата стойност .....да добавим актива и към другите две общини - на които , обаче, да запишем Бюджет - 0.

Моля за разяснение!

**Отговор:**

*Съгласно Условията за кандидатстване с проектни предложения по процедура BG14MFOP001-4.064 „Подкрепа за инфраструктура и услуги, свързани с малките рибарски стопанства и туризма, в полза на малки рибарски общности“,**Мярка 7.1 на МИРГ „ВЗР: Батак-Девин-Доспат“, териториалният обхват на проектите и дейностите по процедурата включва ОБЩИНИТЕ БАТАК, ДЕВИН И ДОСПАТ.*

*За да се попълни формуляра за кандидатстване коректно, в конкретния случай, описан във въпроса, е допустимо една дейност или един актив да се опише на три реда в секция 5. „Бюджет“ на формуляра за кандидатстване. На трите реда в полето Местонахождение (място на изпълнение на проекта) следва да се отбележат трите общини – Батак, Девин и Доспат. Финансовото изражение на тази дейност (този актив) се записва само на единия бюджетен ред, а останалите два остават с нулеви стойности. Тяхното наличие е необходимо само за да се покаже, че мястото на изпълнение на проекта ще бъде на територията и на трите общини.*

*За да бъде този начин на попълване на бюджета легитимен, в секция 1. „Основни данни“, в поле „Кратко описание на проектното предложение“ следва подробно да се опишат причините за така разпределените стойности на дейностите/активите между трите общини.*

**Въпрос:**

Здравейте,

Във връзка с процедура за **подбор на проекти BG14MFOP001-4.012 „Подкрепа за инфраструктура и услуги, свързани с малките рибарски стопанства и туризма, в полза на малки рибарски общности“ на МИРГ „ВЗР:Батак-Девин-Доспат“**, финансирана по Програмата за морско дело и рибарство 2014-2020 , съфинансирана от Европейския фонд за морско дело и рибарство, по **Мярка 7.1 Подкрепа за инфраструктура и услуги, свързани с малките рибарски стопанства и туризма, в полза на малки рибарски общности ,**имам следния въпрос:

Сдружението ни е с нестопанска цел и подготвя проектно предложение за кандидатстване по цитираната по горе процедура за финансиране за **нестопански дейности**, като  в хода на подготовката на документите възникнаха следните въпроси:

              В Раздел 16 Приложим режим на минимални/държавни помощи, е посочено че в случай на финансово подпомагане само за нестопански дейности от бенефициенти лица, регистрирани по реда на Закона за юридическите лица с нестопанска цел или по Закона за народните читалища, съгласно чл. 10, ал. 3 от Наредба № 22, чл. 107 и 108 от ДФЕС не се прилагат и финансовото подпомагане за нестопански дейности **няма да представлява „държавна помощ**“ по смисъла на чл. 107, параграф 1 от ДФЕС. Подпомагането на проектното предложение на Сдружението ни съгласно изложеното по-горе, не представлява държавна помощ.

               -При това положение и в случай че по същата процедура отделно кандидатства предприятие извършващо икономическа дейност /ООД/, което е учредител в Сдружението в обществена полза и чиито управители и съдружници са физически лица, които също са и членове на управителния съвет на Сдружението в обществена полза, размерът на  получените минимални помощи ще се определя ли като сбор от помощта, за която се кандидатства от двамата кандидати /Сдружението в обществена полза и ООД/ и

               -Въобще допустимо ли е двете юридически лица-Сдружението в обществена полза и търговското предприятие /ООД/ при изложената свързаност, но и при изложените съображения-за едното финансирането **не е държавна помощ**, а за друго е държавна помощ, да кандидатстват едновременно по Мярка 7.1 Подкрепа за инфраструктура и услуги, свързани с малките рибарски стопанства и туризма, в полза на малки рибарски общности ?

С Уважение,

Потенциален бенефициент

**Отговор:**

*Посочената от Вас процедура с* ***№ BG14MFOP001-4.012*** *„Подкрепа за инфраструктура и услуги, свързани с малките рибарски стопанства и туризма, в полза на малки рибарски общности“ на МИРГ „Високи Западни Родопи: Батак - Девин - Доспат“ е свързана с пакета с документи за кандидатстване от предходния - Първи прием по мярка 7.1 „Подкрепа за инфраструктура и услуги, свързани с малките рибарски стопанства и туризма, в полза на малки рибарски общности”.*

*На 27 юли 2020 г. е открит вторият прием на проектни предложения по мярка 7.1 по процедура чрез подбор на проекти* ***№ BG14MFOP001-4.064****„Подкрепа за инфраструктура и услуги, свързани с малките рибарски стопанства и туризма, в полза на малки рибарски общности“ на МИРГ „Високи Западни Родопи: Батак - Девин - Доспат“.*

*В текста на Условията за кандидатстване (УК) не е изрично посочено, че свързани лица не могат за кандидатстват по процедурата, но при деклариране на обстоятелствата в Декларация № 2 от пакета с документи към УК в т. 3 кандидатът трябва да декларира, че, по процедурата не е подадено проектно предложение от свързано предприятие на представлявания него кандидат.*

*В този смисъл, предвид изложената свързаност между* *предприятието извършващо икономическа дейност (ООД) и Сдружението в обществена полза (НПО) следва, че по процедура чрез подбор на проекти № BG14MFOP001-4.064 може да кандидатства или ООД или НПО, но не и двете едновременно в един и същи прием.*